**Παγκόσμια Ημέρα Τουρισμού : Αφιερωμένη στην χωρίς αποκλεισμούς ανάκαμψη και ανάπτυξη του τουρισμού**

Η Παγκόσμια Ημέρα Τουρισμού, που γιορτάζεται κάθε χρόνο στις 27 Σεπτεμβρίου, είναι η παγκόσμια ημέρα εορτασμού που ευαισθητοποιεί την κοινωνική, πολιτιστική, πολιτική και οικονομική αξία του τουρισμού και τη συμβολή που μπορεί να έχει ο τομέας στην επίτευξη των Στόχων Βιώσιμης Ανάπτυξης.

Η Κοινωφελής Επιχείρηση Δήμου Κασσάνδρας με αφορμή την σημερινή ημέρα και μέσω της τουριστικής προβολής του τόπου μας , δίνει τη δυνατότητα σε όλο τον κόσμο από όλες τις περιοχές να επισκεφτούν αυτόν το μοναδικό προορισμό την «Κασσάνδρα μας» . Ένας ιδιαίτερος συνδυασμός κοινωνικών, πολιτιστικών, οικονομικών παραγόντων που διαμορφώνουν έναν ξεχωριστό χαρακτήρα στην περιοχή μας και βοηθάνε στην ανάπτυξη, δίνοντας ταυτόχρονα δυνατότητες χαλάρωσης και ξεκούρασης μέσα από τα ειδυλλιακά τοπία της περιοχή μας.

Επιθυμία μας, η αρμονική συνύπαρξη του ανθρώπινου παράγοντα με το πλούσιο φυσικό περιβάλλον, τις πανέμορφες και καθαρές παραλίες μας βραβευμένες με 32 γαλάζιες σημαίες για το έτος 2021, τον πολιτισμό που προάγει το πνεύμα και αναδεικνύεται μέσα από το Φεστιβάλ Κασσάνδρας στη Σίβηρη αλλά και τις κατά τόπους πολιτιστικές δράσεις και τον θεραπευτικό τουρισμό μέσω του Υδροθεραπευτηρίου των Λουτρών Αγίας Παρασκευής με τα περίφημα και πασίγνωστα ιαματικά νερά του.

Διαφυλάσσουμε λοιπόν και προβάλουμε τους μικρούς μας «παραδείσους» ώστε να απολαμβάνει όλος ο κόσμος τις αξέχαστες αυτές ομορφιές.

Ο Πρόεδρος της Κ.Ε.ΔΗ.Κ

Ηρακλής Λειβαδιώτης